אלי כהן (רופא)

אלי סלים כהן (1 בינואר 1905 – 25 בנובמבר 1987), נולד וחי בצפת, היה רופא משפחה בצפת, במשך שנים רבות בעל המרפאה הפרטית היהודי היחיד בצפת. לאחר מלחמת השחרור כיהן כסגן ראש העיר הראשון משה פדהצור.

== קורות חיים ==
אלי כהן נולד בצפת לאביו סלים כהן, דור שישי בצפת<ref name=":0"></ref>, אשר היה מרפא שיניים וצלם, ולאמו, לטיפה כהן לבית הררי, מורה בבית ספר אליאנס בצפת, ילידת ירושלים. אלי בכור לאחיו סמי, פרופסור למשפטים באוניברסיטת קולומביה בניו-יורק ולאחיותיו, פנינה, רוקחת שסיימה לימודיה בביירות וויקטוריה עקרת בית. הסבא-רבא של אלי, יצחק שלום כהן, שנודע בכינויו "אבו גרשון", עלה בשנות ה-40 של המאה ה-19 מפרס והתיישב בצפת<ref name=":3"></ref>.

בילדותו בצפת למד בחֵיידֶר ובבית ספר היסודי אליאנס. כמצטיין נשלח בשנת 1920 על ידי כי"ח לבית ספר אליאנס בפריז שם הוסמך כמורה ובשנת 1925 הוצב כמורה לעברית באליאנס דמשק. מרד הדרוזים האלים באותה שנה גרם לו לחזור לצפת ולשנות מקצוע<ref name=":0" />. בשנת 1926 התקבל ללימודי רפואה באוניברסיטה האמריקאית בביירות. בהיותו בחופשת מולדת במהלך מאורעות תרפ"ט הותקף בית הוריו על ידי ערבים חלקם שכנים. הוא ואביו בלמו במו ידיהם את הפורעים כאשר שאר בני הבית התחבאו בקומה העליונה. שניהם נפצעו מדקירות רבות והבית נשרף לחלוטין<ref></ref>. שני אחיו הקטנים, סמי שהיה בן 5 בעת הפרעות ופנינה בת 12, שהוחבאו בתוך ארון מתכת יצאו מהפרעות עם טראומות קשות אשר בעקבותיהן היגרו שניהם עם התבגרותם לניו-יורק.אלי כהן פצוע בידו לאחר הפרעות ב-1929אלי כהן עם הוריו, אחיותיו ואחיו.

בשנת 1931 הוסמך כהן כרופא וחזר לצפת. בעידוד רופאי בית החולים הדסה בצפת הוא פתח מרפאה פרטית<ref></ref> והיה אז לרופא היהודי הפרטי היחיד (מחוץ לבית החולים) בעיר לצד כמה רופאים ערבים, שימש כפנימאי, כירורג, אורתופד ובשעת הדחק גם מיילד<ref name=":2"></ref>.

בשנת 1941 התגייס לצבא הבריטי והוצב כמפקד בית החולים הצבאי בדרגת מייג'ור באלכסנדריה במצרים<ref></ref>, בית חולים שטיפל בחיילים שנפגעו בקרב אל-עלמיין הראשון ובקרב אל-עלמיין השני<ref name=":3" />.

לאחר שחרורו בתחילת 1946 חזר לצפת ונישא לעליזה<ref></ref> לבית טולידאנו, גננת במקצועה ילידת 1922 טבריה, אחייניתו של שר הדתות יעקב משה טולידאנו. עליזה פעלה בצפת במוסדות התנדבותיים כמו ויצו, רוטרי, איל"ן וידידי המרכז הרפואי זיו<ref name=":2" />.

כצאצאית למגורשי ספרד, ביום העצמאות בשנת 1992 הדליקה משואה בהר הרצל במלאת 500 שנה לגירוש ספרד.

במהלך קרבות מלחמת העצמאות בצפת התבקש כהן מפעם לפעם על ידי משפחות ערביות להמשיך ולטפל בהן והוא נענה. שומרים ערבים הוצמדו אליו כאשר חצה את הקווים והוא הלך ללא פחד לבתי ערבים לטפל בחוליו. במהלך המלחמה, על מנת להשיג שליטה טובה בהגנת צפת, העיר חולקה לשישה קטעים כאשר בכל קטע הוקמו בנקודות התורפה עמדות סטטיות. אחת העמדות נקראה 'עמדת בית ד”ר כהן' והייתה צמודה לגרם המדרגות שהפריד בין הרבעים. מול הבית, במרחק של כחמישה עשר מטר, הייתה עמדה ערבית ועם תחילת מעשי האיבה השכנים פוצצו את העמדה<ref></ref>. באזור זה התחולל הקרב הקשה לבלימת ההתקפה על הרובע היהודי מכיוון השוק והמסגד (ראה: הקרב על צפת). ב-7 במאי החל צבא ההצלה של קאוקג'י להפגיז את העיר בתותחים, דבר שעורר פאניקה וחרדה בקרב תושבי הרובע היהודי, וחלקם אשר סברו כי אין שום סיכוי לנצח בקרב, ביקשו מאלעד פלד להיכנע. לדברי פלד, במקביל לדרישה להיכנע, הציע אחד מתושבי הרובע היהודי, ד"ר אלי סלים כהן, שהיה בקשרים עם הערבים, לתווך בין הקהילה היהודית לקהילה הערבית. הוא אמר כי אם ההגנה והאצ"ל יעזבו את העיר יוכלו יהודי צפת תושבי העיר הוותיקים להגיע לידי הבנה גמורה עם שכניהם<ref></ref>.

אלי כהן טיפל במשך 50 שנה בצפת וברחבי הגליל העליון ביהודים, ערבים, דרוזים וצ'רקסים גם תוך כדי מלחמת השחרור ולאחריה, כולל במשפחתו של אבו מאזן עד אשר ברחה בשנת 1948 ובראש העדה הדרוזית, השייח' אמין טריף<ref name=":1" />.

תוך כדי העיסוק ברפואה, לאחר קרבות מלחמת העצמאות, התנדב אלי לפעילות ציבורית ונבחר למועצת העיר צפת<ref></ref>. היה סגנו של ראש העיר<ref></ref> הראשון פדהצור ויחד אתו קיבל בצפת בשנים 1952–1953 את נשיא המדינה יצחק בן צבי ואת המועמד לנשיאות ארצות הברית מושל אילינוי עדלי סטיבנסון<ref></ref>.

לאלי ועליזה נולדו ארבעה ילדים. אילן בשנת 1947, היה מנכ"ל עיריית ירושלים ומנהל מוזיאון ארץ ישראל בתל אביב. שלומי, שיולד בבית על ידי אביו תוך כדי הקרבות בצפת בשנת 1948, יועץ כלכלי ובעל טור בגלובס במשך עשרות שנים, נפצע קשה בפשיטה על כפר חלתא במלחמת ההתשה בלבנון<ref></ref>. ניסו, נולד בשנת 1954 ונפטר ממחלה קשה בשנת 2011, היה מג"ד הנדסה במילואים, בוגר החוג לקולנוע באוניברסיטת תל אביב, הקים וניהל את חברת יחסי הציבור "כותרת"<ref></ref>. עופרה, נולדה בשנת 1956, מורה במקצועה, היחידה מבין האחים המתגוררת בצפת.

== הנצחה ==
בחודש יוני 2022 נחנכה בצפת סמטה על שמו של ד" אלי כהן. טקס הסרת הלוט מעל השלט, בסמטה המתחילה מרחוב ירושלים במדרחוב לעבר המצודה, נערך במעמד בני משפחה לדורותיהם בהם ילדיו, אילן, שלומי, עופרה ואמירה כהן אלמנת בנו ניסו. בטקס נכחו ראש העיר צפת, שוקי אוחנה, וחברת מועצת העיר, ויקי אלקבץ<ref name=":1"></ref>.
הסמטה לזכרו של ד"ר אלי ס. כהן - נחנכה ביוני 2022
== לקריאה נוספת ==
* אייל מירון, צפת וכל נתיבותיה, ירושלים, יד יצחק בן-צבי, 2006, 
* מנחם כהן, סיפורי צפת, משרד הביטחון ההוצאה לאור, 2003, 

== קישורים חיצוניים ==

* 
* 
* 
* 
== הערות שוליים ==

קטגוריה:אנשי היישוב ילידי הארץ
קטגוריה:יהודים הקבורים בבית הקברות בצפת
קטגוריה:צפת: אישים
קטגוריה:רופאים פנימיים ביישוב
קטגוריה:אורתופדים ביישוב
קטגוריה:כירורגים ביישוב
קטגוריה:רופאים ישראלים
קטגוריה:מתנדבי היישוב לצבא הבריטי
קטגוריה:בוגרי האוניברסיטה האמריקנית בביירות
קטגוריה:ישראלים שנולדו ב-1905
קטגוריה:ישראלים שנפטרו ב-1987